Aẓayer n tutlayt ur ibeddel ara deg yiseggasen 90, maca amaynut ahat ara d-nebder d tulya n sin n yigezduyen n Tutlayt d Yidles n Tmaziɣt deg tesdawit n Tizi Wezzu d Bgayet (1992) d unekcum n tmaziɣt ɣer uɣebaz azzayri (1995), aya seld aḥbas n yinelmaden ɣer leqraya azal n useggas deg temnaḍt n Leqbayel, d usbeddi n Usqamu Unig n Timmuzɣa (HCA), am wakken yella-d usteɛref s tutlalyt n tmaziɣt d tutlayt taɣelnawt seld tidyanin n tefsut taberkant 2001. Anect-a ma yella yerna-d afud yezmer ad t-id-yernu seg tama n yimeɣriyen d uslugen n tutlayt, ladɣa asiẓreg n wungalen i yellan d agur seg tama tadamsant n yimura, imi aṭas n wungalen i d-yessufeɣusqamu unnig n timmuzɣa s texriḍtines.